gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7778, del 10-05-2016 (2016/3224)

CORRECCIÓ d'errades de la Resolució de 18 de gener de 2016, de la Conselleria d'Educació, Investigació, Cultura i Esport, per la qual es modifica l'autorització al centre d'Educació Infantil de primer cicle El Osito Azul, de València, per canvi de titularitat.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/3224


Data del document
:   17-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport

CORRECCIÓ d'errades de la Resolució de 18 de gener de 2016, de la Conselleria d'Educació, Investigació, Cultura i Esport, per la qual es modifica l'autorització al centre d'Educació Infantil de primer cicle El Osito Azul, de València, per canvi de titularitat. [2016/3224]  
Advertit un error en la Resolució de 18 de gener de 2016, damunt esmentada i publicada en el Diari Oficial de la Comunitat Valenciana de 16 de febrer de 2016, número 7721, cal realitzar la corresponent rectificació referida al centre d'Educació Infantil de primer cicle El Osito Azul, de València, el codi de centre és 06225229.  
En el resolc tercer.  
  
On diu:  
«La present resolució tindrà efectes des de la data en què es dicta»;  
  
  
Ha de dir:  
«La present resolució tindrà efectes des de la data en què es dicta; no obstant això, en els referits al canvi de titularitat s'entenen a partir de l'1 de gener de 2016».  
  
València, 17 de febrer de 2016.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.
Diari Oficial de la Generalitat Valenciana


Sumari del DOGV 7748, del 29-03-2016 (2016/1878)

RESOLUCIÓ de 10 de març de 2016, de la Universitat de València, per la qual nomena María del Carmen Martínez Tomás catedràtica d'Universitat, de l'àrea de coneixement Física Aplicada.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7748

Data del DOGV
:   29-03-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/1878


Data del document
:   10-03-2016

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 10 de març de 2016, de la Universitat de València, per la qual nomena María del Carmen Martínez Tomás catedràtica d'Universitat, de l'àrea de coneixement Física Aplicada. [2016/1878]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 8 de juny de 2015 (BOE 29.06.2015), per a la provisió de la plaça núm. 6465 de catedràtica d'universitat (concurs núm. 1/2015), i una vegada que la concursant proposada ha acreditat que posseeix tots el requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001 de 21 de desembre, d'Universitats (BOE 24 de desembre), i altres disposicions que la despleguen, resol:  
  
Nomenar María del Carmen Martínez Tomás catedràtica d'Universitat, de l'àrea de coneixement Física Aplicada, adscrita al departament Física Aplicada i Electromagnetisme.  
  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 10 de març de 2016.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 7808, del 17-06-2016 (2016/4494)

RESOLUCIÓ de 6 de juny de 2016, de la directora general de Cultura i Patrimoni, per la qual se sotmet al tràmit d'informació pública el projecte d'ordre de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencion, per a la internacionalització d'empreses i entitats culturals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7808

Data del DOGV
:   17-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4494


Data del document
:   06-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

RESOLUCIÓ de 6 de juny de 2016, de la directora general de Cultura i Patrimoni, per la qual se sotmet al tràmit d'informació pública el projecte d'ordre de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencion, per a la internacionalització d'empreses i entitats culturals. [2016/4494]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 21 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Sotmetre a informació pública el projecte d'ordre de la Conselleria d'Educació, Investigació, Cultura i Esport per la qual s'estableixen les bases reguladores per a la concessió de subvencions per a la internacionalització d'empreses i entitats culturals.  
  
El termini per a la presentació d'observacions serà de 15 dies a comptar des de l'endemà de la publicació del present acord en el Diari Oficial de la Comunitat Valenciana.  
  
Llocs d'exposició:  
Adreça d'internet: http://www.cult.gva.es/dgpa/ayudas\_c.html.  
Servei de Coordinació d'Entitats Culturals de la Direcció General de Cultura i Patrimoni, avinguda de Campanar, 32, de València.  
  
València, 6 de juny de 2016.- La directora general de Cultura i Patrimoni: Carmen Amoraga Toledo.
Diari Oficial de la Generalitat Valenciana


Sumari del DOGV 7764, del 20-04-2016 (2016/2419)

RESOLUCIÓ de 16 de març de 2016, de la Universitat Politècnica de València, per la qual nomena Eugenio Giner Maravilla catedràtic d'universitat.
------------------------------------------------------------------------------------------------------------------------------------------------

### Dades del document

Número de DOGV
:   7764

Data del DOGV
:   20-04-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/2419


Data del document
:   16-03-2016

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 16 de març de 2016, de la Universitat Politècnica de València, per la qual nomena Eugenio Giner Maravilla catedràtic d'universitat. [2016/2419]  
De conformitat amb la proposta elevada per la comissió de selecció encarregada de jutjar el concurs convocat per Resolució de 20 de novembre de 2015 d'aquesta universitat, número 16/2015 (plaça codi 5552; BOE 08.12.2015) i presentada per l'interessat la documentació a què fa referència el punt onzé de la citada convocatòria; aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i altres disposicions que la despleguen ha resolt:  
  
Nomenar Eugenio Giner Maravilla, amb document nacional d'identitat número 12644318U, catedràtic d'universitat de la Universitat Politècnica de València, de l'àrea de coneixement Enginyeria Mecànica, adscrita al Departament d'Enginyeria Mecànica i de Materials.  
  
Contra la present resolució, que esgota la via administrativa, podran els interessats interposar recurs contenciós administratiu en el termini de dos mesos, comptats a partir de l'endemà d'aquesta publicació, davant dels òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició en el termini d'un mes davant del rector, tot açò de conformitat amb el que es disposa en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, sense perjudici que s'utilitze qualsevol altre recurs que al seu dret estime convenient.  
  
  
València, 16 de març de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7766, del 22-04-2016 (2016/2058)

Notificació de la sentència dictada en el judici verbal número 1940/2014.
-------------------------------------------------------------------------

### Dades del document

Número de DOGV
:   7766

Data del DOGV
:   22-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2058


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici verbal número 1940/2014. [2016/2058]  
Juí verbal número 001940/2014  
Part demandant: Financiera El Corte Inglés, EFC SA.  
Part demandada: Fermina Prada Betten.  
Sobre: altres verbals.  
En el juí a què es fa referència s'ha dictat la resolució el text de la qual, literalment, és com segueix:  
  
«Dispositiva  
Estime la demanda presentada per Evangelina Torres Carreño, en nom i representació de Financiera El Corte Inglés, EFC SA, contra Fermina Prada Betten, i condemne Fermina Prada Betten a pagar a Financiera El Corte Inglés, EFC SA, la quantitat de sis-cents un euro i vint-i-set cèntims (601,27 €), amb imposició de costes a la demandada.  
Notifiqueu aquesta resolució a les parts i feu-los saber que aquesta és ferma i que, en contra, no s'hi pot interposar recurs, de conformitat amb el que disposa l'article 455 de la Llei d'Enjudiciament Civil i següents en la redacció que en fa la Llei 37/2011, de 10 d'octubre, de mesures d'agilització processal, que estableix que ?les sentències dictades en qualsevol classe de judici, les actuacions definitives i aquelles altres que la llei expressament assenyale, seran apel·lables, a excepció de les sentències dictades en els judicis verbals per raó de la quantia, quan aquesta no supere els 3.000 euros?.  
Aquesta és la sentència que pronuncia, mana i firma Sofía Gil García, jutgessa de primera instància del partit judicial d'Elx.»  
  
Atés que es desconeix el domicili o la residència actuals de la part demandada, per provisió de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat la publicació d'aquest edicte en el Diari Oficial de la Comunitat Valenciana, per a dur a efecte la diligència de notificació de sentència.  
  
Elx, 20 de gener de 2016.- La lletrada de l'Administració de Justícia: Margarita Requena Pleguezuelos.
Diari Oficial de la Generalitat Valenciana


Sumari del DOGV 7808, del 17-06-2016 (2016/4099)

Notificació de la sentència dictada en el judici verbal número 1900/2014.
-------------------------------------------------------------------------

### Dades del document

Número de DOGV
:   7808

Data del DOGV
:   17-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4099


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el judici verbal número 1900/2014. [2016/4099]  
Yolanda Giménez Ponce, secretària del Jutjat de Primera Instància número 14 de València, mitjançant aquest edicte faig saber que en aquest jutjat es tramiten actuacions de judici verbal (250.2)-001900/2014, promogudes per Guillermo Bernal Montalva i María Consuelo Santamaría Blay, representats per la procuradora María Amparo Torres Candel, contra Noel Hurtado Business Group, SLU, sobre reclamació d'una quantitat. En aquestes actuacions s'ha dictat la sentència, en data 2 de març de 2016, que té la dispositiva que, literalment, és com segueix:  
  
«Estime la demanda formulada per la procuradora dels tribunals M.ª Amparo Torres Candel, en nom i representació de Guillermo Bernal Montalvo i María Consuelo Santamaría Blay, contra la mercantil Noel Hurtado Business, SLU, i condemne l'esmentada demandada a pagar als demandants la suma d'onze mil set-cents euros (11.700 ?), més els interessos legals des de la interpel·lació judicial.  
Amb la imposició de costes processals a la demandada.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'interposarà per mitjà d'un escrit presentat en aquest jutjat en el termini de 20 dies, en què caldrà exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen (art 458 Llei 37/2011, de 10 d'octubre, de mesures d'agilització processal) i amb l'acreditació prèvia d'haver consignat 50 euros en el compte de dipòsits i consignacions del jutjat, i s'haurà d'indicar en concepte de ?recurs- seguit del codi ?02 apel·lació?; s'indicaran aquests conceptes després dels 16 dígits del compte d'expedient (separats per un espai) si es realitza mitjançant transferència bancària. S'han de realitzar tants ingressos diferenciats com resolucions que siguen objecte de recurs (DA 15a LO 1/2009, 3 de novembre).  
Aquesta és la meua sentència, que pronuncie, mane i firme.»  
  
I perquè valga de notificació de sentència de forma legal al demandat, Noel Hurtado Business Group, SLU, en parador ignorat, i perquè es publique al tauler d'anuncis d'aquest jutjat i en el Diari Oficial de la Comunitat Valenciana, expedisc aquest edicte.  
  
València, 19 de maig de 2016.- La secretària judicial: Yolanda Giménez Ponce.
Diari Oficial de la Generalitat Valenciana


Sumari del DOGV 7696, del 13-01-2016 (2015/9921)

Notificació de la sentència dictada en el procediment de divorci contenciós número 162/2013.
--------------------------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9921


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 162/2013.  
 [2015/9921]  
De: Iván Jesús Velasco Andreu.  
Procurador: Federico Grau Gálvez.  
Contra: Jorje José Paz Rivera.  
En aquest procediment de divorci contenciós, seguit a instàncies d'Iván Jesús Velasco Andreu contra Jorge José Paz Rivera, s'ha dictat la sentència que, literalment, és com segueix:  
  
«Decisió  
Estime la demanda de divorci presentada per la representació processal d'Iván Jesús Velasco Andreu contra Jorge José Paz Rivera, en rebel·lia, i:  
1. Declare dissolt el matrimoni celebrat entre ambdós cònjuges el dia 18 d'agost de 2011, perquè hi concorre causa legal de divorci, amb els efectes inherents.  
2. Atribuïsc l'ús de l'habitatge conjugal i el parament domèstic al demandant.  
3. No establisc pensió compensatòria a favor ni càrrec de cap dels cònjuges.  
No es fa pronunciament exprés quant a les costes.  
Una vegada siga ferma la resolució, comuniqueu-la a l'encarregat del registre civil on conste inscrit el matrimoni.  
Notifiqueu aquesta sentència a les parts, feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant d'aquest jutjat, del qual, si és el cas, coneixerà la Audiència Provincial d'Alacant.  
Aquesta és la meua sentència, que pronuncie, mane i firme.»  
  
I atés que el demandat, Jorge José Paz Rivera, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 13 de novembre de 2015.- El secretari judicial: Pedro Javier García Martínez.
Diari Oficial de la Generalitat Valenciana


Sumari del DOGV 7892, del 09-10-2016 (2016/7881)

DECRET 142/2016, de 7 d'octubre, del Consell, pel qual concedeix la Distinció de la Generalitat al Mèrit Científic a Francisco Juan Martínez Mojica.
----------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7881


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 142/2016, de 7 d'octubre, del Consell, pel qual concedeix la Distinció de la Generalitat al Mèrit Científic a Francisco Juan Martínez Mojica. [2016/7881]  
El Decret 152/2010, d'1 d'octubre, del Consell, va crear la Distinció de la Generalitat al Mèrit Científic, per a reconéixer la labor, conducta i trajectòria de totes aquelles persones i entitats compromeses amb la investigació i la ciència a la Comunitat Valenciana.  
Francisco Juan Martínez Mojica, nascut a Elx en 1963, és un investigador valencià, professor titular i director del Departament de Fisiologia, Genètica i Microbiologia de la Universitat d'Alacant.  
Llicenciat en Biologia (Bioquímica) per la Universitat de València en 1986 i doctor en Biologia (Biotecnologia) per la Universitat d'Alacant en 1993, on ha desenrotllat la seua trajectòria científica i professional, ha merescut el reconeixement de la comunitat científica com un dels grans especialistes mundials en microbiologia pels seus treballs d'investigació en el coneixement dels sistemes immunològics dels bacteris. El seu esforç ha fet possible obrir nous camins per al desenvolupament d'avanços revolucionaris en els camps de la biotecnologia i la biomedicina.  
Entre altres, ha rebut el Premi Jaume I a la Investigació Bàsica en 2016 per la seua contribució al desenvolupament de la ciència.  
Per això, com a reconeixement a la seua trajectòria i a les seues aportacions al millor coneixement dels microorganismes i la lluita contra les malalties, amb la deliberació prèvia del Consell, en la reunió del dia 7 d'octubre de 2016,  
  
  
DECRETE  
  
Concedir la Distinció de la Generalitat al Mèrit Científic a Francisco Juan Martínez Mojica.  
  
València, 7 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7707, del 28-01-2016 (2016/73)

Informació pública de la sentència dictada en el procediment ordinari número 1/000200/2013-S, interposat contra el Decret 81/2013, de 21 de juny, del Consell, pel qual s'aprova definitivament el Pla Integral de Residus de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7707

Data del DOGV
:   28-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/73


Data del document
:   08-01-2016

Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Anàlisi jurídica

 Descriptors 

:   * protecció del medi ambient
    * emmagatzematge de residus
    * programa d'actuació
    * residu
    * legislació
    * eliminació de residus
    * gestió de residus

Informació pública de la sentència dictada en el procediment ordinari número 1/000200/2013-S, interposat contra el Decret 81/2013, de 21 de juny, del Consell, pel qual s'aprova definitivament el Pla Integral de Residus de la Comunitat Valenciana. [2016/73]  
María Dolores Riquelme Cortado, lletrada de l'Administració de Justícia, de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, faig saber que en el procediment ordinari amb el número 1/000200/2013-S, interposat per l'Ajuntament de Sagunt contra el Decret 81/2013, de 21 de juny, del Consell, pel qual s'aprova definitivament el Pla Integral de Residus de la Comunitat Valenciana, publicat en el Diari Oficial de la Comunitat Valenciana de 26 de juny de 2013, ha recaigut una resolució en data 18 de desembre de 2015, dictada per aquesta secció la part dispositiva de la qual és, literalment, la següent:  
  
«Decidim  
1. Estimar parcialment el recurs contenciós administratiu número 200/2013, interposat per l'Ajuntament de Sagunt contra el Decret 81/2013, de 21 de juny, del Consell, d'aprovació definitiva del Pla Integral de Residus de la Comunitat Valenciana ?Diari Oficial de la Comunitat Valenciana número 7054, de 26 de juny de 2013.  
2. Declarar nul l'últim incís de l'apartat 3 de l'article 17 del Pla Integral de Residus de la Comunitat Valenciana, i desestimar, pel que fa a la resta, el recurs d'actuacions.  
3. No fer expressa imposició de costes processals.»  
  
Cosa que es fa pública als efectes preceptuats en l'article 72.2, en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 8 de gener de 2016.- La lletrada de l'Administració de Justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 7692, del 07-01-2016 (2015/9766)

Notificació de la sentència i del decret de rectificació dictats en el procediment ordinari número 598/2012.
------------------------------------------------------------------------------------------------------------

### Dades del document

Número de DOGV
:   7692

Data del DOGV
:   07-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9766


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència i del decret de rectificació dictats en el procediment ordinari número 598/2012. [2015/9766]  
La lletrada de l'Administració de Justícia, María Esmeralda González Sánchez, fa saber que d'acord amb les actuacions a què es fa referència, mitjançant la resolució del dia de la data, per mitjà de la qual s'ordena dur a terme l'acte de comunicació següent:  
Notificació de la Sentència número 247/2015, de 5 de novembre de 2015, i decret de rectificació de 23 de novembre de 2015, que va adreçat a Oana Banuta.  
Atés que es desconeix el domicili o la residència actuals de l'esmentada part, la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte en el Diari Oficial de la Comunitat Valenciana, per a complir l'acte de comunicació, i es fa saber que, contra la resolució dictada, pot interposar-s'hi un recurs de reposició en el termini de cinc dies davant d'aquest jutjat.  
Així mateix, es fa saber a la part que les actuacions estan a la seua disposició a la secretaria d'aquest jutjat, on podrà tindre coneixement íntegre de l'acte.  
  
Elx, 24 de novembre de 20188.- La lletrada de l'Administració de Justícia: María Esmeralda González Sánchez.